**KAASKIRI PEALESÕIDUPLAADI KINNITUSE JA SELLE KOHAL OLEVALE ASFALDI „VUUGILE“**

Tüüpsõlme lahenduse töötasid välja Ando Funk (Stricto Project OÜ), Martin Pihl (EstKONSULT OÜ), Margo Märdin (Skepast&Puhkim OÜ) ning Olari Valter (Transpordiamet).
Sõlmede lahenduse aluseks oli Eestis levinud senine praktika, naaberriikide ning viimase aja uuemad kohalikud lahendused (*asfaldivõrk*). Nende sümbioosi tulemus on joonisel kajastatud tüüpsõlmed.

Pealesõiduplaadi kinnituse ja selle kohal oleva „vuugi“ tüüpsõlmede lahendus ei pretendeeri lõplikule tõele. Tegemist on ennekõike dünaamilise dokumendiga, mida tuleks regulaarselt üle vaadata, kui on tekkinud ekspluatatsiooni käigus andmeid (monitooring) ja tagasisidet (projekteerijatelt, ehitajatelt ja tellija esindajatelt). Selleks, et tüüpsõlmed hakkaksid tööle nii nagu praeguse töö autorid on mõelnud, peab rajatiste omanik määrama isiku, kes nende lahenduste monitooringu eest vastutab ja hangib vajalikke andmeid, et nende põhjal lahendusi edaspidi täpsustada või muuta. Autorite soovitus on, et lahendusele anda vähemalt aasta praktikas juurdumiseks. Peale seda tuleks teha esimene analüüs, et mis toimib ja mida on vaja täpsustada.

Tüüpsõlmedel on teadlikult jäetud mitte kriitilised või konkreetsest unikaalsest lahendusest (katendikihid vms) sõltuvad väärtused üldsõnaliseks. Küll aga on lähtutud, et kui mingi number või väärtus on antud, siis on see põhjusega ja tähtis (ennekõike seetõttu, et praktikas oleksid lahendused ka tõesti samasugused). Tüüpsõlmede kasutamine eeldab, et seda teeb pädev insener. Praktikas lahenduse sujuvamaks kasutamiseks, julgustavad lahenduse välja töötajad kõiki kasutajaid vajadusel helistama/kirjutama, kui tekib täiendavaid küsimusi. See võimaldab kaardistada praeguse lahenduse kitsaskohti, et edaspidi neid parendada.

22.05.2024

Ando Funk, ando@stricto.ee

Martin Pihl, martin.pihl@estkonsult.ee

Margo Märdin, margo.mardin@skpk.ee

Olari Valter, olari.valter@transpordiamet.ee